Koning Charles los briefie tussen blomme op kisDie briefie van Koning Charles III aan sy ma. (Foto: Daniel Leal / Pool / AFP) “In liefdevolle en getroue herinnering, Charles R.” Só lui die handgeskrewe briefie wat koning Charles III Maandag tussen die kleurvolle blomme op sy ma, koningin Elizabeth II, se kis tydens haar begrafnisdiens in die Westminster-abdy in Londen geplaas het. Die nuwe koning (73) het dié blomme boonop self vanuit die tuine van drie koninklike tuistes gekies. People.com berig die “R” staan vir “Rex”, wat “koning” in Latyn beteken. Dit is die tradisonele handtekening vir die monarg sedert die 12de eeu. Wanneer dit deur koninginne gebruik word, verwys die “R” na “Regina”, oftewel “koningin” in Latyn. Gedurende haar heerskappy het koningin Elizabeth amptelike kommunikasie as “Elizabeth R” onderteken. Koning Charles III se liefdevolle gebaar volg ŉ tradisie binne die koninklike familie. By prins Philip se begrafnis in April 2021 het die koningin eweneens ŉ handgeskrewe nota in die wit blomme ingesteek wat haar man se kis gekroon het. In ŉ sentimentele gebaar het die monarg die kaart “Lilibet” onderteken – haar bynaam as kind en die naam van prins Harry en Meghan se dogtertjie. Philip was glo die laaste persoon wat die koningin “Lilibet” genoem het. Nestled in a wreath of flowers which included a sprig from Queen Elizabeth's wedding to her husband, Prince Philip, was a note from King Charles III for his late mother: "In loving and devoted memory." https://t.co/T0W6f7OiBp pic.twitter.com/v9vkUC5yNp — CBS News (@CBSNews) September 19, 2022 Die koningin se kis is Maandag op ŉ kanonwa deur matrose van die koninklike vloot in ŉ plegtige optog vanaf Westminster Hall, waar sy die afgelope vier dae in staatsie gelê het, na die abdy geneem. Die helderkleurige rangskikking op die kis het uit blomme bestaan wat uit die tuine van Buckingham-paleis, Clarence House en koning Charles III se plattelandse huis, Highgrove House, afkomstig is. Roosmaryn is ingesluit vir herinnering, asook mirte, die simbool van ŉ gelukkige huwelik. Die mirte is gepluk uit ŉ plant wat gekweek is uit ŉ takkie mirte wat in 1947 in die koningin se trouruiker was. Ook in die rangskikking was Engelse eiketakkies, wat die krag van liefde simboliseer, en onder meer geurige pelargoniums, tuinrose en dahlias in skakerings van goud, pienk en diep wynrooi met tikkies wit. The Queen’s corgis, Muick and Sandy, sit in the forecourt of Windsor Castle to greet Her Majesty. pic.twitter.com/H02sPv17mY — Royal Central (@RoyalCentral) September 19, 2022 Ok, so now I’m very teary. The Queen’s pony and dogs came to say farewell at Windsor. #queensfuneral #QueenElizabethII pic.twitter.com/kWbuOeVBxG — JerseyBaker (@JerseyBakerGirl) September 19, 2022 Koningin Elizabeth se begrafnisdiens het omstreeks middag plaaslike tyd afgesluit. Haar kis is daarna van die Westminster-abdy na die staatskanonwa van die koninklike vloot verskuif vir vervoer na die Wellington Arch in Hyde Park. Tydens die somber optog het die King’s Troop, die seremoniële berede eenheid, gewere in Hyde Park afgevuur. Die koningin sal eindelik by die St. George-kapel begrawe word. Wanneer die lykswa na haar finale rusplek vertrek, sal “God Save the King” speel. Koning Charles en sy gesin sal dan na Windsor vertrek, waar ŉ private teraardebestelling by die St. George-kapel sal plaasvind. Wanneer die lykswa vertrek, op pad na Haar Majesteit se laaste rusplek, sal die parade ŉ koninklike saluut gee, en “God Save the King” sal speel. Koning Charles en sy gesin vertrek dan in motors na Windsor, waar die koningin Maandagaand privaat by die St. George-kapel begrawe word. Twee van die koningin se geliefde corgi’s, Muick en Sandy, was Maandagmiddag by die kleiner diens by Windsor-kasteel te sien, asook een van haar ponies, Emma.